text: Выстаўлены ў Інтэрнэце фільм «Жыве Беларусь» за некалькі дзён сабраў больш як 80 тысяч праглядаў і выклікаў дыямэтральна супрацьлеглыя ацэнкі. Ці маюць рацыю тыя, хто абвінавачвае аўтараў фільму ў скажэньні рэчаіснасьці? Чым патлумачыць посьпех фільму — актуальнай тэмай, «раскруткай» у незалежных СМІ і Інтэрнэце, папулярнасьцю галоўных герояў? Гэтыя і іншыя тэмы ў перадачы «Свабода бяз гальштукаў» разважаюць суаўтар сцэнару Франак Вячорка, блогер Севярын Квяткоўскі і глядач фільму Сяргей Навумчык.